**UAB „ROKIŠKIO AUTOBUSŲ PARKAS“**

**2019-12-20**

**Grąžintinos skolos, susidarusios už nuostolius patirtus vykdant keleivinio kelių transporto viešųjų paslaugų įsipareigojimus, 2003-2007 metais panaudojimo planas**

Rokiškio rajono savivaldybė numato grąžinti, susidariusią už nuostolius patirtus vykdant keleivinio kelių transporto viešųjų paslaugų įsipareigojimus 2003-2007 metais, 258798 Eur skolą.

UAB „Rokiškio autobusų parkas“ planuoja gautą skolą tinkamai panaudoti autobusų parko atnaujinimui. Šiuo metu bendrovėje yra 43 autobusai, iš jų 32 autobusai yra senesni nei 20 metų. Darbo dienomis įvairiomis kryptimis išvyksta 35 autobusai. Trijų autobusų jau išnaudoti visi techniniai resursai ir yra nebetinkami eksploatacijai. Žemiau išvardintus tarpmiesčio autobusus (išskyrus autobusą Setra Gar. Nr. 432, kuris nuo 2019 m. birželio mėn. nebeeksploatuojamas) geriausiu atveju bus dar galima eksploatuoti apie metus laiko.

Autobusų nebetinkamų eksploatacijai sąrašas ir jų eksploatavimo sąnaudos, tūkst. Eur per metus:

|  |  |
| --- | --- |
| Rodikliai |  |
| Modelis | Setra S 215H | Setra S 215H | Setra S 215H | MB, O 350 | Iš viso |
| Gar.Nr. | 432 | 433 | 436 | 424 | x |
| Pagaminimo metai | 1992 | 1995 | 1990 | 1996 | x |
| Sėdimų vietų skaičius | 50 | 51 | 50 | 49 | x |
| Degalų norma l/100 km | 26 | 26 | 26 | 30 | x |
| Rida, tūkst.km per metus | 122 | 100 | 107 | 70 | **399** |
| Degalų sąnaudos, tūkst. Eur per metus | 28,5 | 23,4 | 25 | 18,9 | **95,8** |
| Nusidėvėjimo sąnaudos, tūkst. Eur per metus | - | - | - | - | **-** |
| Eksploatacijos, remonto sąnaudos, tūkst. Eur per metus | 3,9 | 3,8 | 3,7 | 3,3 | **14,7** |
| Draudimo sąnaudos,tūkst. Eur per metus | 0,2 | 0,2 | 0,2 | 0,2 | **0,8** |
| **Iš viso sąnaudos, tūkst. Eur per metus** | **32,6** | **27,4** | **28,9** | **22,4** | **111,3** |

Norint užtikrinti nenutrūkstamą paslaugų teikimą, vežant keleivius priemiesčio ir tarpmiesčio maršrutais, būtinas skubus jų pakeitimas naujais ar naudotais kokybiškais autobusais. Bendrovė savo lėšomis yra nepajėgi įsigyti reikiamų autobusų, todėl grąžintą skolą panaudosime autobusų parko atnaujinimui. Planuojame per skolos grąžinimo laikotarpį įsigyti du naudotus 19+1 sėdimų vietų, kurių vieno vnt. kaina būtų 40-50 tūkst. Eur ir du naudotus 34 sėdimų vietų, kurių vieno vnt. kaina 70-80 tūkst. Eur tarpmiesčio tipo autobusus.

Planuojami įsigyti autobusai ir planuojamos jų eksploatavimo sąnaudos tūkst. Eur per metus (esant tai pačiai ridai km).

|  |
| --- |
| Rodikliai |
| Modelis | 1 | 2 | 3 | 4 | Iš viso |
| Pagaminimo metai | 2014-2015 | 2014-2015 | 2010-2012 | 2010-2012 | x |
| Sėdimų vietų skaičius | 19+1 | 19+1 | 34 | 34 | x |
| Degalų norma l/100 km | 12 | 12 | 21 | 21 | x |
| Rida, tūkst.km per metus | 122 | 100 | 107 | 70 | 399 |
| Degalų sąnaudos, tūkst. Eur per metus | 13,2 | 10,8 | 20,2 | 13,2 | **57,4** |
| Nusidėvėjimo sąnaudos, tūkst. Eur per metus | 12,5 | 12,5 | 20 | 20 | **65** |
| Eksploatacijos, remonto sąnaudos, tūkst. Eur per metus | 1,2 | 1,2 | 1,2 | 1,2 | **4,8** |
| Draudimo sąnaudos,tūkst. Eur per metus | 1,7 | 1,7 | 1,7 | 1,7 | **6,8** |
| **Iš viso sąnaudos, tūkst. Eur per metus** | **28,6** | **26,2** | **43,1** | **36,1** | **134** |

Iš aukščiau pateiktų duomenų matosi, kad įsigijus planuojamus autobusus didžiausias ekonominis efektas susidaro dėl mažesnių degalų sąnaudų, tačiau naujai įsigytiems autobusams bus 4 metus skaičiuojamos nusidėvėjimo sąnaudos ir tai turės įtaką galutiniam rezultatui. Tačiau vertinant ilgalaikį rezultatą, 4 autobusų eksploatavimo kaštai sumažės 33 proc. Paskaičiuoti ekonominį efektą yra gana sudėtinga, nes per ilgą laikotarpį atnaujinant autobusus, gali tekti atsisakyti kai kurių maršrutų aptarnavimo, nes nebeturėsime tam techninių galimybių. Be to situacija ir toliau prastės, nes eksploatuojant iki 40 metų senumo autobusus, nebetinkamų naudoti autobusų skaičius tik didės.

Direktorius Virginijus Matulka